దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
రోడ్డు ప్రమాదంలో హీరోయిన్‌కి గాయాలు
అమెరికాలో జరుగుతున్న షూటింగ్‌లో పాల్గొనేందుకు వెళ్లిన ఓ ఇండియన్ హీరోయిన్ తృటిలో రోడ్డు ప్రమాదం బారి...
TNN | Updated:
Oct 15, 2016, 03:59PM IST
అమెరికాలో జరుగుతున్న తన సినిమా షూటింగ్&zwnj;లో పాల్గొనేందుకు వెళ్లిన ఇండియన్ హీరోయిన్ కంగనా రనౌత్ తృటిలో ఓ రోడ్డు ప్రమాదం బారి నుంచి బయటపడిన ఘటన ఆలస్యంగా వెలుగులోకొచ్చింది. ప్రస్తుతం కంగనా నటిస్తున్న సిమ్రాన్ మూవీ షూటింగ్ జార్జియాలో జరుగుతోంది. హన్సాల్ మెహతా డైరెక్షన్&zwnj;లో తెరకెక్కుతున్న ఈ సినిమా షూటింగ్ ముగించుకుని అట్లాంటాలోని తమ హోటల్&zwnj;కి బయల్దేరింది మూవీ యూనిట్. యూనిట్ సభ్యులు చెప్పిన వివరాల ప్రకారం.. 381 నెంబర్ హైవేపైవున్న స్పీడ్ ట్రాక్&zwnj;(పూర్తి ఎడమవైపున వున్న ట్రాక్)లో వాహనం వెళ్తున్న సమయంలో, వాహనం నడిపిస్తున్న డ్రైవర్&zwnj;కి అకస్మాత్తుగా ఊపిరి ఆడనంత దగ్గు రావడం.. ఆ తర్వాత వాహనం అదుపుతప్పడం వెనువెంటనే జరిగిపోయాయని తెలుస్తోంది. డ్రైవర్ పక్కనే కూర్చున్న కంగనా రనౌత్ బాడీగార్డ్ స్టీరింగ్&zwnj;ని తన చేతుల్లోకి తీసుకుని కంట్రోల్ చేసేందుకు ప్రయత్నించినప్పటికీ ఫలితం లేకపోయింది. అప్పటికే అదుపుతప్పిన వాహనం.. కుడిపక్కన వున్న మూడు హైవై ట్రాక్&zwnj;లని దాటుకుని వెళ్లి రోడ్డుపక్కనే వున్న ఐరన్ ఫెన్సింగ్&zwnj;ని ఢీకొంది.
అదృష్టంకొద్దీ వాహనంలో ప్రయాణిస్తున్న వాళ్లంతా స్వల్ప గాయాలతో క్షేమంగా బయటపడ్డారు. ఈ ప్రమాదంలో కంగనా నుదురు, చేతులకి స్వల్ప గాయాలయ్యాయి. వాహనం పక్కనున్న ట్రాక్స్&zwnj;లోకి దూసుకెళ్లిన సమయంలో అటువైపుగా ఏ వాహనం రాకపోవడంతో పెను ప్రమాదం తప్పింది. విచిత్రం ఏంటంటే, ఇంత షాకింగ్ ఇన్సిడెంట్ తర్వాత కూడా కంగనా తర్వాతి రోజే మళ్లీ షూటింగ్&zwnj;లో పాల్గొంది. షూటింగ్&zwnj;కి కొంత విరామం ఇవ్వడానికి దర్శకుడు, నిర్మాతలు రెడీగా వున్నప్పటికీ.... కంగనా మాత్రం షూటింగ్ బ్రేక్ చెప్పలేదు. షెడ్యూల్ ప్రకారమే ఈ మూవీ షూటింగ్ పూర్తి చేసుకున్న తర్వాత మళ్లీ తర్వాతి ప్రాజెక్ట్సులో బిజీ అవ్వాలనేది కంగనా ప్లాన్ అని తెలుస్తోంది. అందుకే షూటింగ్&zwnj;కి బ్రేక్ తీసుకోకుండా మళ్లీ పనిలో లీనమైపోయింది.